### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 26. april 2023 har vedtaget Magistratens indstilling i overensstemmelse med erklæring fra Teknisk Udvalg af 24. april 2023.

Venstres byrådsgruppe kunne ikke tiltræde indstillingen.

Emily Berg fra Enhedsliste de [adresse] kunne ikke tiltræde indstillingens At 4.

Danmarksdemokraternes byrådsgruppe og Frank Lind kunne tiltræde indstillingen med bemærkning om, at de kan ’tiltræde indstillingen med de af Magistratsafdelingen for Teknik og Miljø foreslåede ændringer, jf. notat af 21. april 2023 til Teknisk Udvalg og med ønske om følgende ændringer. Det præciseres i Helhedsplanen at:

- Helhedsplanen evalueres løbende sammen med målet for indbyggertal

- Der fokuseres på et godt samspil mellem Elev og Nye i kommende lokalplanlægning

- Elevvej/Koldkilevej bevares som i dag samt, at den hurtigst muligt kobles på Ringen

- Der etableres en dobbeltrettet cykelsti, som forbinder Elev/Nye og [adresse]

- Nye forbindes med Lisbjergskoven hurtigst muligt via etablering af en stiforbindelse

- Infrastrukturen i form af forbindelsesveje uden om eksisterende byer ([adresse], Natasha Lund, Elev og Lystrup) etableres, inden der sker yderligere lokalplanlægning for Nye

- Der etableres en tværgående vej i Nye

- Kravet til p-pladser i området må ikke reduceres

- Befæstelsesgraden sænkes fra 40 % til 30 % i det sårbare grundvandsområde’

###

.

### Resume

Helhedsplan 2.0 for Nye fastlægger de overordnede rammer for udvikling af Nye på et primært privatejet areal omkring letbanens standsningssted syd for landsbyen Elev i [adresse].

Den første helhedsplan for Nye fra 2011 danner grundlag for lokalplan 1016 og tilhørende kommuneplantillæg nr. 25 for Etape 1 i Nye, begge vedtaget i 2016. Den samlede byudvikling forventes at forløbe over 30-40 år, og er i Helhedsplan 2.0 estimeret til 13.500 borgere.

Forslaget til helhedsplan har været i offentlig høring i perioden fra den 9. september til den 4. november 2021. Der indkom 100 høringsbidrag jf. bilag 9.

Med baggrund i de indkomne høringsbidrag, og med baggrund i Planklagenævnets skærpede tolkning af planlovens støjbestemmelser, fremsættes forslag om ændringer til helhedsplanen, herunder en ændring af den interne ringvejs forløb forbi skolen, jf. bilag 12.

### Beslutningspunkter

Det indstilles, at

1) Byrådet endeligt godkender forslaget til helhedsplan 2.0 for Nye.

2) de foreslåede rettelser til helhedsplanen godkendes, som de fremgår af bilag 12.

3) bemærkninger fra den forudgående offentlige høring besvares, som det fremgår af indstillingens afsnit 5.5 og af bilag 10.

4) Forslag til miljøvurdering vedtages endeligt.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 19-12-2022

Lena Kjeldsen:

Fremsendes til [adresse] med bemærkning, at Magistraten i mødet den 19. december 2022 anbefaler, at byrådet tiltræder Magistratsafdelingen for Teknik og Miljøs indstilling af 30. november 2022.

Det beskrives til byrådsbehandlingen, hvor meget af jorden kommunen ejer.

Der udarbejdes notat om trafikforhold herunder takt for anlæg af cykelstier med mere.

Rådmand Kent Lind deltog ikke i sagens behandling.

Udvalg: [adresse]

Dato: 18-01-2023

Lena Kjeldsen:

Fremsendes til Teknisk Udvalg til behandling i henhold til beslutning i byrådets møde den 18. januar 2023.

Udvalg: Teknisk Udvalg

Dato: 20-03-2023

Lena Kjeldsen:

Udvalget besluttede at udsætte sagens behandling på forvaltningens besvarelse af udvalgets spørgsmål til sagen.

Udvalg: Teknisk Udvalg

Dato: 29-03-2023

Lena Kjeldsen:

Udvalget besluttede at udsætte sagens behandling på forvaltningens besvarelse af yderligere spørgsmål til sagen.

Udvalg: Teknisk Udvalg

Dato: 24-04-2023

Lena Kjeldsen: 3

Karlo Thygesen, Albert Mikkelsen og Pia Vestergaard kunne tiltræde indstillingen med de af Magistratsafdelingen for Teknik og Miljø foreslåede ændringer, jf. notat af 21. april 2023 til Teknisk Udvalg.

Matthias Friis tog forbehold, idet det oprindelige indbyggertal i området på 7.000 – 10.000 indbyggere ønskes fastholdt. Der henvises i øvrigt til bekymringen fra foretrædet fra Fællesrådet for Lystrup-Elsted-Elev-Nye for infrastrukturen med hensyn til Elev. Der henvises desuden til meningstilkendegivelse fra Jim Christensen vedrørende udfordringen med, at helhedsplanen ikke tager hensyn til den eksisterende by, Elev.

Emily Berg kunne tiltræde indstillingens at 1) med følgende forbehold: 13.500 borgere på de afsatte arealer er for mange. Der bør snarest gøres rede for udbygningstakt i relation til behov for skolekapacitet. Skole nummer 2 bør placeres på areal i enten etape 2 eller 3, så sikker skolevej kan anlægges i etape 2 og indskrives i helhedsplanen. Der bør afsættes arealer til idrætsanlæg og daginstitutioner, og det bør sikres, at daginstitutioner er klar til ibrugtagning ved indflytning. 25 % bør være almene boliger.

Emily Berg kunne tiltræde indstillingens at 2) med undtagelse af rettelse 2: Der skal ikke gives dispensation for P-normen uden for 600 meters zonen fra letbanestationen.

Emily Berg kunne tiltræde indstillingens at 3) med undtagelse af besvarelsen af punkt 13, 14, 15 og 18 (besvarelse vedr. Elevvej, [adresse] samt trafikstøj). Elevvej og [adresse] bør bibeholdes uden udbygning. De to veje trafikfredeliggøres, og hastigheden nedsættes til minimum 40 km/h. Der skal iværksættes støjreguleringer.

Emily Berg kunne ikke tiltræde indstillingens at 4), da det er usikkert, om grundvandsbeskyttelsen er tilstrækkeligt sikret.

Kristian Pedersen kunne tiltræde indstillingen med de af Magistratsafdelingen for Teknik og Miljø foreslåede ændringer, jf. notat af 21. april 2023 til Teknisk Udvalg samt bemærkning om, at der bør afsættes arealer til idrætsanlæg og daginstitutioner, og det bør sikres, at daginstitutioner er klar til ibrugtagning ved indflytning.

Karl Henriksen kunne tiltræde indstillingen med de af Magistratsafdelingen for Teknik og Miljø foreslåede ændringer, jf. notat af 21. april 2023 til Teknisk Udvalg og med ønske om følgende ændringer. Det præciseres i Helhedsplanen at:

Helhedsplanen evalueres løbende sammen med målet for indbyggertal

Der fokuseres på et godt samspil mellem Elev og Nye i kommende lokalplanlægning

Elevvej/[adresse] bevares som i dag samt, at den hurtigst muligt kobles på Ringen

Der etableres en dobbeltrettet cykelsti, som forbinder Elev/Nye og [adresse]

Nye forbindes med Lisbjergskoven hurtigst muligt via etablering af en stiforbindelse

Infrastrukturen i form af forbindelsesveje uden om eksisterende byer ([adresse], Natasha Lund, Elev og Lystrup) etableres, inden der sker yderligere lokalplanlægning for Nye

Der etableres en tværgående vej i Nye

Kravet til p-pladser i området må ikke reduceres

Befæstelsesgraden sænkes fra 40 % til 30 % i det sårbare grundvandsområde

Herudover tages der forbehold for bebyggelsesprocenter i helhedsplanen